Zahraničná pracovná cesta – Štátny pedagogický ústav

Účastník ZPC	
Meno, priezvisko, titul:	Renáta Somorová, PaedDr.
Denisa Ďuranová, PhDr.	
Úsek:	Štátny pedagogický ústav, 803 	
	
Zahraničná pracovná cesta	
Miesto konania – štát, mesto:	Írsko, Dublin	
Organizátor:	Vzdelávacie centrum pre slovenské deti v Írsku	
Termín:	5. – 9. 11. 2015	
Účel:	Pracovné stretnutie odborníkov vzdelávania 	
Rokovací jazyk:	Slovenský jazyk, anglický jazyk	
	
Rámcový program
5. 11.  2015 – cesta Bratislava – Dublin; informatívne neformálne stretnutie s organizátorom 
6. – 8. 11. 2015 – pracovné stretnutie odborníkov vzdelávania, návštevy škôl 
9. 11. 2015 – cesta Dublin – Bratislava 

Stručný priebeh	
Pracovné stretnutie odborníkov na vzdelávanie vo Vzdelávacom centre pre slovenské deti v Írsku, ktoré sa konalo od 5.11.2015 do 9.11.2015 v Dubline pod záštitou Vzdelávacieho centra pre slovenské deti v Írsku, malo za cieľ predstaviť a diseminovať výstupy aktivity 1.1 v rámci projektu Rozvíjanie profesijných kompetencií učiteľov MŠ, ZŠ a SŠ v kontexte zvyšovania úspešnosti reformy systému základného vzdelávania. Pracovné stretnutie bolo zamerané na podporu primárneho vzdelávania detí zahraničných Slovákov a okrem odborníkov na vzdelávanie sa ho zúčastnili i pedagogickí pracovníci primárneho vzdelávania z Írska, Anglicka, Francúzska a Nemecka, ktorí vyučujú deti zahraničných Slovákov. Zo Štátneho pedagogického ústavu sa zúčastnili PaedDr. Renáta Somorová a PhDr. Denisa Ďuranová.
Pre získanie čo najširšieho rozhľadu sme sa dňa 6.11.2015 zúčastnili na vyučovaní v rôznych školách, školských zariadeniach, ktoré navštevujú prevažne deti, pre ktoré je angličtina cudzím jazykom. V neskorších popoludňajších hodinách sme navštívili Strednú odbornú školu pre deti migrantov v Dubline. Prehliadku školskými priestormi, učebňami a dielňami nás sprevádzal riaditeľ školy a v diskusii nás informoval o pedagogickej činnosti, aktivitách a kurzoch na škole. Diskusia na navštívených školách bola zameraná i na rozvoj profesijných kompetencií učiteľov anglického jazyka. 
Tematické zameranie programu bola účasť na vyučovaní dňa 7.11.2015 v čase od 11.00 do 17.30 hod. Účasťou na vyučovaní sme získali ucelenú predstavu o podmienkach vzdelávania detí slovenskej národnosti počas ich dlhodobého pobytu v zahraničí. V otvorenej diskusii sme sa stretli s rodičmi žiakov, ktorí poukázali na vlastné požiadavky, potreby svojich detí na vyučovaní na dosiahnutie konkrétnych hmatateľných výstupov. 
Dňa 8.11.2015 sme sa zúčastnili otvorenej diskusie s pozvanými odborníkmi a pedagogickými pracovníkmi vzdelávacích inštitúcií v zahraničí, ktorá bola okrem iného zameraná na predstavenie projektu Rozvíjanie profesijných kompetencií učiteľov MŠ, ZŠ a SŠ v kontexte zvyšovania úspešnosti reformy systému základného vzdelávania, aktivita1.1.	
Odporúčania a závery	
Poznatky získané vo vzdelávacom centre a jednotlivých školských zariadeniach je možné aplikovať i v prospech slovenských detí dlhodobo žijúcich v iných anglicky hovoriacich krajinách a postupne ich rozšíriť do ďalších jazykových kombinácií. Štátny pedagogický ústav mal možnosť informovať o rozvoji profesijných kompetencií učiteľov anglického jazyka v primárnom vzdelávaní v Slovenskej republike, ktorý prebieha v rámci projektu Rozvíjanie profesijných kompetencií učiteľov MŠ, ZŠ a SŠ v kontexte zvyšovania úspešnosti reformy systému základného vzdelávania, aktivita 1.1 Overenie profesijných a  jazykových kompetencií učiteľov s rozšírenou kvalifikáciou na výučbu anglického jazyka v primárnom vzdelávaní v súvislosti s monitorovaním dopadu národného projektu Vzdelávanie učiteľov základných škôl v oblasti cudzích jazykov v súvislosti s Koncepciou vyučovania cudzích jazykov na základných a stredných školách.
	
Očakávaný prínos	
Z vyučovacích hodín sme získali komplexný pohľad na prácu učiteľov so žiakmi od predprimárneho vzdelávania cez nižšie stredné vzdelávanie až po vyššie stredné vzdelávanie. Naše praktické oboznámenie sa s reálnou situáciou nám napomôže dospieť ku konkrétnejšiemu plánovaniu ďalších aktivít.
	
Prehľad prinesenej dokumentácie a miesto jej uloženia	
-	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PaedDr. Renáta Somorová, PhDr. Denisa Ďuranová	
Dátum: 20. 11. 2015	
Správu schválil: Mgr. Petra Fridrichová, PhD., riaditeľka ŠPÚ